Document ID: 32013D0400

POLIITIKA- JA JULGEOLEKUKOMITEE OTSUS EUCAP NESTOR/3/2013,
23. juuli 2013,
Aafrika Sarve piirkonnas piirkondlike merendusalaste võimete tugevdamiseks läbiviidava Euroopa Liidu missiooni (EUCAP NESTOR) juhi ametisse nimetamise kohta
(2013/400/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 38 kolmandat lõiku,
võttes arvesse nõukogu 16. juuli 2012. aasta otsust 2012/389/ÜVJP, mis käsitleb Euroopa Liidu missiooni piirkondlike merendusalaste võimete tugevdamiseks Aafrika Sarve piirkonnas (EUCAP NESTOR) (1) ning eriti selle artikli 9 lõiget 1,
ning arvestades järgmist:
(1)
Otsuse 2012/389/ÜVJP kohaselt antakse poliitika- ja julgeolekukomiteele volitused teha kooskõlas aluslepingu artikliga 38 Aafrika Sarve piirkonnas piirkondlike merendusalaste võimete tugevdamiseks läbiviidava Euroopa Liidu missiooni (EUCAP NESTOR) poliitilise kontrolli ja strateegilise juhtimise kohta asjakohaseid otsuseid, sealhulgas võtta vastu otsus missiooni juhi ametisse nimetamise kohta.
(2)
Poliitika- ja julgeolekukomitee võttis 16. juulil 2012 vastu otsuse EUCAP NESTOR /1/2012 (2), millega nimetati Jacques LAUNAY alates 17. juulist 2012 EUCAP NESTORi juhiks.
(3)
Liidu välisasjade ja julgeolekupoliitika kõrge esindaja tegi 12. juulil 2013 ettepaneku nimetada Etienne DE MONTAIGNE DE PONCINS Jacques LAUNAY järglasena EUCAP NESTORi juhiks alates 16. juulist 2013 kuni 15. juulini 2014,
ON VASTU VÕTNUD KÄESOLEVA OTSUSE:
Artikkel 1
Etienne DE MONTAIGNE DE PONCINS nimetatakse käesolevaga Aafrika Sarve piirkonnas piirkondlike merendusalaste võimete tugevdamiseks läbiviidava Euroopa Liidu missiooni (EUCAP NESTOR) juhiks alates 16. juulist 2013 kuni 15. juulini 2014.
Artikkel 2
Käesolev otsus jõustub selle vastuvõtmise kuupäeval.
Brüssel, 23. juuli 2013

Labels: 8
18
15
5